1991. szeptember 25-e nagy napja volt az amerikai könyvkiadásnak: végre napvilágot látott Margaret Mitchell immár klasszikussá lett amerikai nagyregényének, az elfújta A SZÉL-nek a folytatása, Alexandra Ripley tollából.
 Igen, a varázslatos szépségű és törhetetlen akaraterejű Scarlett O'Hara visszatért! 
Az elfújta A szél végén váltunk el tőle, amint dacosan felszegte állát, és elhatározta, hogy visszahódítja a daliás, a gátlástalan, az ellenállhatatlan kalandort, Rhett Buttlert – akit elveszített, mert későn döbbent rá, hogy szereti. A Scarlett lapjain végigkövethetjük ennek a különleges asszonynak az útját, magányon, megvetettségen, társadalmi emelkedésen és buktatókon, Amerika és Európa kínálta kalandokon át a nagyvilági élét csúcsáig, az elveszített szerelemtől a megtalált boldogságig. Az amerikai kiadással egyidejűleg negyven nyelven megjelent regény máris óriási sikert aratott világszerte –  a megjelenés utáni első hetekben már többet jövedelmezett, minta nagy előd, az elfújta a szél fél évszázad alatt – a megfilmesítés jogát megvásárolta egy amerikai tévétársaság, és 1993-ra tervezi a sorozat bemutatását, a főszerepekben a hajdani nagy páros, Vivien Leigh és Clark Gable méltó utódaival.